Naujoji Gadynė

„Naujoji Gadynė“ – savaitinis miesto ir sodžiaus darbininkų, bežemių ir mažažemių laikraštis, pirmasis legalus Lietuvos socialdemokratų partijos žurnalas, leistas 1906 m. gegužės 3 d. – 1907 m. sausio 10 d. Vilniuje.

 Istorija 
Oficialus leidėjas Jonas Jaks-Tyris. Leistas 4000 egz. tiražu. Spausdino I. Blumovičiaus, A. Syrkino spaustuvės Vilniuje. Išėjo 32 numeriai, 11 iš jų buvo konfiskuoti, redaktoriai ir leidėjas nubausti, leidinys uždraustas. Nuo 1907 m. sausio mėn. vietoje „Naujosios Gadynės“ pradėtas leisti „Skardas“.

Bendradarbiavo Petras Avižonis, Konstantinas Jasiukaitis, Jonas Krikščiūnas-Jovaras, Kleopas Jurgelionis, Antanas Purėnas ir kt.

Oficialūs redaktoriai Elena Brazaitytė ir Antanas Purėnas. Faktiškai redagavo Stasys Matulaitis, Vincas Kapsukas.

Kategorija:Lietuvos žurnalai
Kategorija:Lietuvos savaitraščiai
Kategorija:Socialdemokratų spauda
Kategorija:Vilniaus spauda